Public procurement notice: Voluntary Ex Ante Transparency Notice
Published: 2022-05-02
Buyer: Ringsted Kommune
Country: DK
Contract type: Works
Procedure: Contract award without prior publication
CPV classification: 45100000: Site preparation work | 45111291 | 45112000 | 45112400 | 45112500
Estimated value: 945494 DKK

Technical requirements: Asfaltarbejder ifm. udbedring af mangler på projektet for byggemodning vedr.  erhvervsudvikling af Jordemodervej
Ringsted Kommune ønsker mangelsafhælpning til projekt for byggemodning vedr. erhvervsudvikling af Jordemodervej. Arbejdet består af udbedering af specfikt identificerede mangler ifm. anlægsarbejder i forbindelse med det igangsatte arbejde på etablering af ny forsyning og infrastruktur til erhvervsområdet.
Arbejdet overtages fra forhenværende entreprenør, der efter igangsætningen af arbejdet, er taget under konkursbehandling (jf. tidligere udbud 2019/S 045-101897). Nærværende kontrakt omhandler særligt asfaltarbejder (se pkt. II.2.4).
Ringsted Kommune udbød Erhvervsbyggemodning af Jordemodervej i samarbejde med Ringsted Spildvand A/S og Ringsted Vand A/S (jf. udbud 2019/S 045-101897). Arbejdet bestod af typiske anlægsarbejder i forbindelse med etablering af ny forsyning og infrastruktur til erhvervsområdet og kan nærmere beskrives som
- Jordarbejder for etablering af nye forsyningsledninger, planum til ny vej, samt udgravning og terrænregulering i forbindelse med nye regnvands-bassiner,
- Omprofilering af Kværkeby bæk, samt nedbrydning og fjernelse af eksisterende olieudskiller, rørbygværk,
- Etablering af 1 eller 2 nye olieudskiller, samt nyt bygværk under Jordmodervej ved krydsning af Kværkeby bæk,
- Etablering af regn- og kloakledninger inkl. etablering af pumpestationer, samt underboring under Vestmotorvejen for tilslutning til eksisterende kloaksystem,
- Etablering af beplantning og græssåning langs veje. Desuden beplantning og græssåning på større grønne arealer i og omkring regnvandsbassiner.
Grundet efterfølgende konkurs hos den vindende tilbudsgiver/entreprenør, efter påbegyndt arbejde, udestår der udbedring af mangler ifm. ovenforstående ydelser for arbejdet under Ringsted Kommune. Nærværende tildeling af kontrakt vedrører særligt asfalterings- og jordarbejde, herunder arbejde med opstribning, slidlag, bærelag mv.
Den oprindeligt vindende tilbudsgiver/entreprenør, Barslund A/S, blev efter gennemførelse af et begrænset udbud iht. udbudsloven tildelt alle tre entreprisekontrakter (jf. udbudsbekendtgørelse 2019/S 045-101897), men er efterfølgende taget under konkursbehandling. Konkursboet er ikke indtrådt i kontrakterne. Da der fortsat udestår mangler ved Barslunds arbejder på Ringsted Kommunes kontrakt, har de et behov for at lade en anden entreprenører udbedre manglerne og har derfor indhentet tilbud fra flere aktører. Ringsted Kommune forventer at tildele nærværende kontrakt for udbedring af mangler som beskrevet i afsnit II) uden forudgående udbud jf. delydelsesreglen i udbudslovens § 8, stk. 2, idet de kumulative betingelser hertil er overholdt, herunder at værdien af den enkelte kontrakt, der tildeles uden udbud, er under 7.450.900 kr. eks. moms for bygge- og anlægsarbejder, samt at den samlede værdi af alle kontrakter, der tildeles uden udbud, ikke må overstige 20 % af værdien af nærværende projekts samlede ydelse (dvs. den samlede værdi af alle projektets kontrakter).
Det bemærkes hertil, at der forventes at ske yderligere to tildelinger uden forudgående udbud jf. delydelessreglen til en værdi på hhv. 167.260 og 483.215 DKK ekskl. moms, som resultat af konkursen. Tildelingen af nærværende kontrakt anses derved som undtaget fra reglerne i udbudslovens afsnit II og III, jf.
udbudslovens § 8, stk. 2, og er ligeledes fritaget for udbudspligt efter tilbudsloven, jf. tilbudslovens § 1, stk. 3. Ordregiverne kan således med hjemmel i udbudslovens § 8, stk. 2 tildele de pågældende tre kontrakter vedrørende udbedring af mangler på projektet uden forudgående udbud.
I relation til pkt. II.1.7 og V.2.4 bemærkes, at værdien af denne kontrakt til udbedring af mangler til arbejdet udført under den oprindelige entreprenør (nu under konkursbehandling), er sket via indhentelse af tilbud fra flere aktører. I relation til pkt. V.2.1 bemærkes, at den angivne dato er datoen for afsendelse af denne
profylaksebekendtgørelse. Kontrakten med Pankas A/S vil først blive indgået efter udløbet af 10 kalenderdage regnet fra dagen efter den dag, hvor denne profylaksebekendtgørelse er offentliggjort.


Winner: Pankas A/S
Award value: 945494